Taivano ginkluotosios pajėgos
Kinijos Respublikos karinės pajėgos (kin. 中華民國軍事) – Kinijos Respublikos (Taivano) karinės pajėgos, skirtos ginti valstybės laisvę, nepriklausomybę ir teritorinį vientisumą. Susideda iš sausumos kariuomenės, karinių jūrų pajėgų ir karinių oro pajėgų. Pagrindinė užduotis – apginti Taivaną, Penghu, Kinmeno, Macu ir kitas Kinijos Respublikos valdomas salas Pietų Kinijos jūroje nuo galimos Kinijos Liaudies Respublikos armijos invazijos. Kinijos Respublikos karinės pajėgos tęsia Nacionalinės revoliucinės nacionalistų armijos, kovojusios Kinijos pilietiniame kare, tradicijas. Iki XX a. aštuntojo dešimtmečio šios pajėgos teigė galinčios sėkmingai vykdyti puolamąsias operacijas Kinijos Liaudies Respublikos žemyninėje dalyje.